На основу члана 115. Статута Општине Владичин Хан („Службени гласник Града Врања“ број 4/19 и 28/22), члана 26. Одлуке о јавним расправама(„Службени гласник Града Врања“ број 13/19), Општинско веће Општине Владичин Хан, дана 04.04.2024. године упућује

**ЈАВНИ ПОЗИВ ЗА УЧЕШЋЕ У ЈАВНОЈ РАСПРАВИ**

**О НАЦРТУ ОДЛУКЕ О ИЗГЛЕДУ И УПОТРЕБИ СИМБОЛА ОПШТИНЕ ВЛАДИЧИН ХАН**

Општинско веће Општине Владичин Хан позива све заинтересоване грађане општине Владичин Хан, правна лица, средства јавног обавештавања и друге субјекте да учествују на јавној расправи о нацрту Одлуке о изгледу и употреби симбола Општине Владичин Хан и да дају примедбе, предлоге и сугестије на наведени нацрт акта путем електронске поште на адресу info@vladicinhan.org.rs или у писаном облику преко писарнице Општинске управе Општине Владичин Хан почев од 04.04.2024. године па најкасније до 19.04 2024. године до 10,00 часова.

Отворени састанак о предложеном нацрту Одлуке о о изгледу и употреби симбола Општине Владичин Хан ће се одржати дана 19.04.2024. године у 10,00 часова у великој сали Општине у Владичином Хану.

Саставни део овог јавног позива је Програм јавне расправе и текст нацрта Одлуке о изгледу и употреби симбола Општине Владичин Хан.

Нацрт Одлуке о изгледу и употреби симбола Општине Владичин Хан стављен је на увид и доступан је јавности на сајту Општине Владичин Хан и у Услужном центру Општинске управе Општине Владичин Хан.

**OПШТИНСКО ВЕЋЕ ОПШТИНЕ ВЛАДИЧИН ХАН**

**БРОЈ: 06-43/1/24-III**

 **ПРЕДСЕДНИК,**

 **Горан Младеновић**